Instituto de Investigacións Mariñas

O Instituto de Investigacións Mariñas (IIM) é un centro de investigación mariñas e pesqueiras que pertence ao Consello Superior de Investigacións Científicas e que se atopa en Bouzas, Vigo. Creouse no 1951 e dependeu do Instituto de Investigacións Pesqueiras de Barcelona ata o 1978, cando se desvencellou del e recibiu o nome de Instituto de Investigacións Pesqueiras. O nome actual asignóuselle en 1986 Liñas de investigacións O IIM adícase especialmente ao estudo dos ecosistemas mariños, á fisioloxía e enfermidades de organismos acuáticos cultivados, aos produtos mariños de consumo e aos problemas ambientais xerados por actividades humanas en costas. Os departamentos do IIM e a as súas liñas de investigación son : Oceanografía: oceanoloxía, bioxeoquímica mariña, fotobioloxía e pigmentos do fitoplancto. Ecoloxía e recursos mariños: ecoloxía e diversidade mariña, ecoloxía pesqueira, bioloxía e fisioloxía larval de peixes e fitoplancto tóxico. Biotecnoloxía e acuicultura: ecofisioloxía, biomarcadores e xestión sostible de bivalvos, inmunoloxía e xenómica, reciclaxe e patobioloxía molecular. Tecnoloxía dos alimentos: química de produtos mariños, bioquímica de alimentos, microbioloxía e tecnoloxía de produtos mariños e enxeñaría de procesos. Historia En 1943 o CSIC creou o Instituto de Bioloxía Aplicada e no 1949 creou a súa sección de bioloxía mariña. No 1951 esa sección recibiu a denominación de Instituto de Investigacións Pesqueiras. Ese ano creáronse os laboratorios costeiros de Blanes, Vinaròs, Castelló e o de Vigo. No ano 1957, trala creación do centro de Cádiz, creouse o centro de Barcelona, do que pasaron a depender tódolos laboratorios. O IIM dependeu do IIM de Barcelona ata o 1978, dándoselle o nome de Instituto de Investigacións Pesqueiras. No 1986 recibiu o nome actual de Instituto de Investigacións Mariñas. Antes de se inaugurar o edificio actual de Bouzas no 1973, o centro ocupaba parte do Instituto Alemán de Vigo, entre os anos 1951 e 1960 e unha sede enteira na Avenida Orillamar dende o 1961 ata o 1973. Foi no 1973 cando o IIM pasou á súa actual localización en Bouzas. Notas Véxase tamén Bibliografía Guerra, Á. e Prego, R. (2003). El Instituto de Investigaciones Pesqueras. Tres décadas de historia... CSIC. ISBN 9788400081959 Outros artigos Ramón Margalef Francisco G. Figueiras Ligazóns externas Instituto de Investigacións Mariñas de Vigo Arquivado 14 de decembro de 2013 en Wayback Machine.